**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI CLUJ** |

**DE**

**PROIECTUL DECIZIEI ETAPEI DE ÎNCADRARE**

**din 06.12.2023**

Ca urmare a solicitării de emitere a acordului de mediu adresate de **PRIMǍRIA MUNICIPIULUI CLUJ-NAPOCA prin S.C. TERMOFICARE NAPOCA S.A.** cu sediul în municipiul Cluj-Napoca, str. Calea Moților, nr. 1-3, județul Cluj, înregistrată la APM Cluj cu nr. 15752/10.07.2023, în baza:

* Legii nr. 292/2008 privind evaluarea impactului anumitor proiecte publice şi private asupra mediului, cu modificările şi completările şi ulterioare;
* Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin Legea nr. 49/2011, cu modificările și completările ulterioare,
* Prevederilor art. 48 din Legea apelor nr. 107/1996, cu modificarile si completarile ulterioare;

Agentia Pentru Protectia Mediului Cluj decide, ca urmare a completărilor depuse cu nr. 16999/31.07.2023, nr. 17165/01.08.2023, nr. 17165/01.08.2023, nr. 18362/22.08.2023, nr. 23264/07.11.2023, nr. 24213/13.11.2023, nr. 242672/14.11.2023, nr. 24305/14.11.2023, nr. 24438/16.11.2023, nr. 24508/17.11.2023 şi nr. 25489/05.12.2023 și a consultărilor desfăşurate în cadrul şedinţei Comisiei de Analiză Tehnică din data de 21.11.2023, că proiectul ***,,Retehnologizare proces de producere, transport și distribuție a energiei termice în SACET Cluj-Napoca- LOTUL 1 - insula de energie CT11,CT12 Gheorgheni”***, propus a fi realizat în municipiul Cluj-Napoca, fnr., judeţul Cluj***,*** **nu se supune evaluării impactului asupra mediului.**

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadrează în prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13.a) *„Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului;

b) Proiectul se incadreaza in reglementările PUG municipiului Cluj-Napoca, aprobat prin HCL nr. 493/22.12.2014.

* Conform Certificatului de Urbanism nr. 993 din 04.05.2023, emis de Primăria Municipiului Cluj-Napoca:
* Imobilul este situat în intravilan, fiind domeniul public al municipiului;
* destinație: domeniu public și domeniu privat;
* folosința actuală: domeniu public și domeniu privat;

c) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială;

j) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **nu intră sub incidența prevederilor art. 48 si 54 din Legea apelor nr. 107/1996**, cu modificarile si completarile ulterioare;

**IV.** **Caracteristicile proiectului**

**Amplasament:** conform planului de încadrare în zonă, proiectul este localizat în municipiul Cluj-Napoca, județul Cluj, iar obiectele investiției sunt:

* CT 11 Gheorgheni: pe str. Albac nr. 7;
* CT 12 Gheorgheni: pe str. Buşteni nr.14, clădire ce va deveni PUNCT TERMIC (PT12 Gheorghieni)

Vecinătățile punctelor termice sunt, după cum urmează:

* CT 11 Gheorgheni: înconjurat de blocuri de locuințe;latura nordică alipită bloc P+4
* CT 12 Gheorgheni: înconjurată de gospodării particulare(case/curţi); latura sudică alipită unui bloc de locuințe.

**Se propune** modernizarea sistemului de distribuție a energiei termice pentru încălzire, echilibrarea hidraulică și contorizarea la nivel de branșament. Prin transformarea centralelor termice CT 11 Gheorgheni-CT12 Gheorgheni în insulă de energie se realizează o concentrare a surselor de producere a energiei.

Prin retehnologizare se dorește eficientizarea energetică, respectiv echiparea cu instalații de producere a căldurii din surse regenerabile și cogenerare, înlocuirea cazanelor și a echipamentelor conexe cu altele noi, care să permită funcționarea cu H2, având ca efect reducerea emisiilor de CO2 și a costurilor de producere a energiei termice. Prepararea agentului termic se va realiza prin mai multe tipuri de surse de căldură, ordinea de prioritate a acestora fiind stabilită în funcție de capacitatea de reducere a emisiilor de CO2 și de eficiența energetică. Soluțiile de retehnologizare și modernizare a rețelelor de distribuție vor urmări în principal reducerea pierderilor prin transfer de căldură în mediul ambiant și a pierderilor masice de agent termic, prin înlocuirea conductelor vechi cu altele noi, în sistem preizolat, conducte prevăzute cu sistem de localizare, detectare și semnalizare a avariilor.

Principalul rezultat așteptat vizează reducerea nivelului de emisii de CO2 și producerea de energie din surse regenerabile la nivelul sistemului centralizat de alimentare cu energie termică a municipiului, sistem a cărui sursă de energie termică este și Insula energetică Gheorghieni. Astfel, centrala termică - CT 12 Gheorghieni va deveni sursă de energie termică secundară, fiind transformată în punct termic - PT12 Gheorghieni, care va fi racordat la CT 11 Gheorghieni.

În cadrul CT 11 Gheorgheni vor fi instalate următoarele echipamente pentru producerea de energie electrică și termică: 2 pompe de căldură aer- apă, fiecare cu o capacitate de 400 kW energie termică; 3 module de cogenerare, fiecare producând energie electrică circa 526 kWel și energie termică circa 633 kW, funcționând cu gaze naturale; 2 cazane de apă fierbinte, fiecare producând 1,450 MW, funcționând cu gaze naturale.

Echipamentele energetice care funcționează cu combustibil gazos au următoarele puteri termice nominale: Modulul de cogenerare, Pt = 2,011 MWt; Cazanul de apă fierbinte, Pt = 1,576 MWt. În cadrul CT 11 Gheorgheni se vor monta echipamente energetice cu o putere termică nominală totală instalată de 9,174 MWt (3 x 2,011MWt + 2 x 1,576MWt)

Instalaţiile electrice tehnologice destinate echipamentelor amplasate în clădirile CT 11 și PT 12 Gheorghieni (fosta CT12), vor cuprinde: tablouri electrice de forță (tip clasic - echipate complet, inclusiv cu dulap de compensare a energiei reactive) alimentate din racordurile existente, instalaţia de legare la pământ, gospodăria de cabluri

Pentru centrala termică CT11 Gheorghieni se va prevedea o automatizare complexă care va integra echipamentele termomecanice noi și va realiza supravegherea și controlul funcționării punctelor termice arondate, utilizând diferite surse de producere a căldurii

În PT12 (fost CT12) Gheorghieni se vor efectua lucrări de integrare a noilor echipamente termomecanice instalate. Pentru conectarea central

Centralele Termice actuale CT11 și CT12 Gheorgheni au coșuri de fum. Prin transformarea CT12 în PT12 Gheorgheni se vor închide coșurile existente, alipite de blocul de locuințe.

Suprafața totală afectată de lucrări pe traseele de transport agent primar este de cca. 355,00 mp, din care cca. 230,00 mp sunt suprafețe ocupate provizoriu, pe perioada execuției lucrărilor. Reabilitarea întregului sistem de rețele secundare aferente insulei de energie cu o lungime totală de 1.690,00ml, va cuprinde: - scoaterea pe domeniului public a celei mai mari părți a instalației de distribuție a energiei termice pentru încălzire la nivel de branșament - modernizarea rețelei de distribuție spre toți consumatorii, atât prin înlocuirea cu țeavă preizolată cât și prin echilibrare hidraulică la nivel de branșament și contorizarea - reabilitarea centralelor termice existente ce deservesc zonele aferente (CT11 rămâne centrală termică și transformarea CT12 în punct termic - PT12), atât din punct de vedere al construcției cât și al dotării tehnice cu echipamente noi Cod document: 9031/2023-1.5-S0120955-N0 Revizie : 0 Pag. 11 Formular cod: FPM-03.01-01-02 Act.0 - rețeaua pentru agent termic secundar se va înlocui cu țeavă preizolată spre toți consumatorii, urmând un traseu strict pe domeniul public - realizarea racordurilor și rebranșării tuturor consumatorilor aferenți CT 11 și PT 12 Gheorghieni - refacerea spațiilor afectate de săpături la forma inițială (carosabil, trotuare, zone verzi), inclusiv împrejmuirile, gazon, gard viu Circuitul secundar se va echilibra hidraulic, prin montarea de robinete de echilibrare hidraulică, la limita fiecărui branșament, în căminul de contorizare sau în camera tehnică, în amonte de contorul de decontare. Suprafețele afectate de lucrările executate pe traseele de transport agent secundar sunt de cca. 1.859,00 m 2 . Pozarea rețelelor de interconectare şi de distribuţie este stabilită la o adâncime de acoperire cuprinse între 0,80 și 2,00 m de la cota terenului. În situația în care terenul aparține domeniului public, rețelele termice de distribuție se vor realiza pe amplasamentul actual. Dacă acestea se află pe domeniu privat, vor fi relocate pe domeniul public. Rețelele de distribuție pozate suprateran se vor reloca în subteran. Din punct de vedere construcții-montaj sunt prevăzute următoarele lucrări: - decopertarea terenului, a canalelor și căminelor de racord din beton armat existente - demontarea conductelor existente în canalele termice (inclusiv a suporturilor), a vanelor de secţionare şi de golire/ aerisire clasice, pozate în căminele de racord - executarea unui şanţ la dimensiunile cerute de noile conducte preizolate și realizarea unui pat de nisip - montarea conductelor noi (preizolate) în noile şanţuri şi în canalele existente, a punctelor fixe preizolate, cu realizarea corespunzătoare a pantelor conductelor - realizarea spălării hidraulice, a probelor şi verificărilor la presiune a conductelor şi a probelor pentru sistemul de monitorizare - acoperirea conductelor cu un nou strat de nisip - umplerea șanțului cu balast compactat până la nivelul stabilit prin proiect, cu respectarea tehnologiei specifice - realizarea de cămine de racord noi prevăzute cu vane preizolate de secționare/ golire/ aerisire - aducerea terenului la starea iniţială

În cazul în care terenul de intervenție aparține domniului public, rețelele termice de distribuție se vor realiza pe amplasamentul actual, însă dacă acestea se află pe domeniul privat, vor fi relocate pe domeniul public.

Pentru executarea lucrărilor nu este necesară prevederea de drumuri tehnologice sau căi de acces provizorii, utilizându-se căile de acces și comunicații existente la obiective. La fiecare punct termic există acces auto.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

* se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;
* utilizarea exclusiv a terenurilor stabilite pentru amplasarea organizării de şantier; se interzice afectarea sub orice formă a vecinătăţilor amplasamentului analizat; se vor restrânge la minim suprafeţele ocupate temporar în timpul perioadei de construcţie şi se vor delimita zonele de lucru prin indicatoare vizibile;
* luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;
* delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor; se interzice defrişarea/tăierea de arbori din vecinătatea amplasamentelor;
* manipularea materialelor de construcții și a volumelor de pământ excavat se va face numai în spațiul destinat lucrărilor;
* stropirea solului în fazele de pregătire prin decopertare/săpături/excavări în vederea evitării emisiilor de pulberi în perioadele cu vânt;
* asigurarea unei umidități adecvate a materialului excavat/transportat/împrăștiar și a deșeurilor de construcții depozitate temporar, în perioadele lipsite de precipitații;
* soluţia umectării se va avea ȋn vedere şi la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acţiunii vântului;
* diminuarea la minimum a înălţimii de descărcare a materialelor care pot genera emisii de praf și evitarea desfăşurării lucrărilor cu emisii de praf ȋn perioade cu vânt puternic;
* evitarea depozitării materialelor de construcții/utilajelor/deșeurilor pe terenurile din jurul amplasamentului;
* respectarea căilor de acces pentru utilaje și mijloace de transport;
* asigurarea transportului şi manipulării materialelor de construcţie pentru evitarea pierderilor din utilajele de transport; mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;
* circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;
* aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate, cu generare minimă de deşeuri;
* amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor şi eliminarea/valorificarea acestora prin firme autorizate şi specializate pe bază de contract;depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;
* se interzice depozitarea deșeurilor de orice fel în mod neorganziat pe sol; se vor evita orice scurgeri accidentale pe sol;
* depozitarea materialelor/utilajelor/sculelor numai în locuri special amenajate, pentru asigurarea protecției factorilor de mediu;
* folosirea de utilaje performante care nu produc pierderi de substanţe poluante în timpul funcţionării;
* întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;
* ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;
* stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;
* organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;
* oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;
* oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;
* refacerea la starea iniţială a terenurilor ocupate temporar, la finalizarea lucrărilor;
* respectarea condiților impuse prin actele de reglementare emise de alte autorități;
* se vor respecta prevederilor legislației în vigoare;
* titularul proiectului are obligația de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;
* evitarea degradării zonelor învecinate amplasamentului prin staționarea utilajelor, efectuarea reparațiilor acestora etc.;
* se vor respecta prevederile tuturor avizelor emise de către alte autorități.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**ADINA SOCACIU**

**Şef Serviciu AAA Șef serviciu CFM**

**ing. Anca CÎMPEAN dr. biol. Paul BELDEAN**

**Întocmit: ing. Dumitru ULIEŞAN cons. Romina TINTELECAN**

**06.12.2023**